Kristi Himmelfartsdag blev en god dag nordjysk fodbold i 2. division. Alle de nordjyske hold vandt, og Blokhus FC er nu en sejr fra oprykningskampene til 1. division.

Med en 2-0 sejr over Skovbakken og med kun to spillerunder igen er holdet tæt på målet: oprykningskampe til 1. division. Jammerbugtholdet er seks point foran Aarhus Fremad på anden pladsen. Også Lindholm IF og Thisted FC gjorde en god fodboldfigur i dag. De vandt henholdsvis 1-0 og 2-0 over B1908 og Varde.